ai4bharat/Pralekha huggingface dataset:
امور داخلہ کی وزارت
ایک ممنون قوم سردار پٹیل کے تعاون کو ہمیشہ یاد رکھے گی : ا مت شاہ
مرکزی وزیر داخلہ امت شاہ نے راشٹریہ ایکتا دوس کے موقع پر رن فار یونٹی کو جھنڈی دکھائی
جموں و کشمیر کا انضمام سردار پٹیل کا ایک ادھورا خواب تھا۔ وزیر اعظم نریندر مودی نے اسے پورا کیا: امت شاہ
آرٹیکل 370 بھارت میں دہشت گردی کا داخلی دروازہ تھا: امت شاہ
اسٹیچو آف یونٹی یعنی مجسمہ اتحاد کی تنصیب سردار پٹیل کو خراج عقیدت ہے اور ان کی خدمات و تعاون کا اعتراف ہے : امت شاہ
نئی دلّی، 31 اکتوبر / مرکزی وزیر داخلہ جناب امت شاہ نے آج نئی دلّی کے میجر دھیان چند نیشنل اسٹیڈیم میں مہمان خصوصی کے طور پر رن فار یونٹی یعنی دوڑ برائے اتحاد کو جھنڈی دکھاکر کر روانہ کیا۔ اس موقع پر دلّی کے لیفٹیننٹ گورنر جناب انل بیجل، مکانات اور شہری امور اور شہری ہوا بازی کے مرکزی وزیر  اور تجارت و صنعت کے مرکزی وزیر مملکت جناب ہر دیپ سنگھ پوری اور مرکزی وزیر مملکت برائے کھیل اور نو جوانوں کے امور  جناب کرن رجی جو بھی موجود تھے۔
جناب شاہ نے اس موقع پر ہر ایک کو نیک خواہشات پیش کیں اور کہا کہ ایک متحد بھارت کا باعث سر دار پٹیل ہیں۔ انہوں نے مزید کہا کہ قوم ہمیشہ سردار کی ممنون رہے گی۔ جناب امت شاہ نے بھارت کی تاریخ کے اتحاد کی وضاحت کرتے ہوئے کہا کہ آزادی کے وقت بھارت برطانیہ کے ذریعہ متعدد حکومتوں میں تقسیم تھا اور ایک متحد بھارت ایک چیلنج تھا۔ یہ صرف سردار پٹیل کی ان تھک استقامت کا نتیجہ تھا کہ در پیش چیلنجوں کے باوجود انہوں نے بھارت کو متحد کیا۔ جناب شاہ نے کہا کہ بھارت کے عوام کے لئے رن فار یونٹی سردار پٹیل کے ذریعہ متحد اور مضبوط بھارت کے عزم کے تئیں عہد بستگی اور سردار پٹیل کو ایک بہترین خراج عقیدت ہے۔ انہوں نے کہا کہ بھارت کے ساتھ جموں و کشمیر کا انضمام آرٹیکل 370 اور 35 اے کے باعث ایک ان سلجھا ہوا سوال تھا۔ انہوں نے مزید کہا کہ وزیر اعظم جناب نریندر مودی کی قیادت میں آرٹیکل 370 اور 35 اے کی منسوخی کے ساتھ ہی جموں و کشمیر کا بھارت میں انضمام مکمل ہو سکا ہے۔ انہوں نے کہا کہ یہ انضمام سردار پٹیل کا ایک ادھورا خواب تھا، ساتھ ہی انہوں نے یہ بھی کہا کہ آرٹیکل 370 بھارت کی دہشت گردی کا داخلی در وازہ تھا۔
جناب شاہ نے سابق وزیر اعظم محترمہ اندرا گاندھی کو بھی ان کی یوم وفات پر یاد کیا۔ انہوں نے کہا کہ آزادی کے بعد برسوں تک سردار پٹیل کو ان کا واجب حق نہیں ملا تھا۔ انہوں نے کہا کہ 182 میٹر دیو قامت مجسمہ اتحاد یعنی اسٹیچو آف یونٹی دنیا کے بلند ترین مجسموں میں سے ایک ہے اور اس مجسمے کی تنصیب سردار پٹیل کے بھارت کے تئیں کئے گئے کاموں کی مسلمہ حیثیت کو تسلیم کئے جانے کی ایک واضح علامت ہے۔
جناب شاہ نے کہا کہ وزیر اعظم جناب نریندر مودی کی قیادت میں بھارت دنیا کا رفتار ترقی کرنے والا ملک اور دنیا کا بڑی معیشت والااقتصادی ملک بن گیا ہے جو کہ 2024 تک پانچ ٹریلین امریکی ڈالر کی اقتصادیات کا حامل ملک بننے جا رہا ہے۔جناب شاہ نے ہر فرد سے کہا کہ وہ اپنے آپ کو ایک مضبوط، متحد نئے بھارت کے تئیں وقف کرنے کا عہد کریں۔
جناب شاہ نے اپنے خطاب کے بعد موقع پر موجود اہلکاروں اور تمام شرکاہ کو اتحاد کا حلف دلایا۔
۔۔۔۔۔۔
U.4843
(Visitor Counter : 98
شہری ہوابازی کی وزارت
ملک بھر میں لاک ڈاؤن کے دوران 418 ٹن طبی سپلائی کے نقل و حمل کو ممکن بنانے کے لئے 247 لائف لائن اڑان پروازیں
نئی دہلی، 17اپریل2020،جناب راجیو جین ، اے ڈی جی، میڈیا، برائے وزارت شہری ہوا بازی نے آج ایک پریس بریفنگ کے دوران بتایا کہ شہری ہوابازی کی وزارت  اور کور گروپ اہم شراکت داروں کے ساتھ اس مقصد سے تشکیل دیا گیا کہ ضروری طبی کارگو نقل و حمل کی پہل قدمی لائف لائن یو ڈی ایم کے تحت انجام دی جا سکے تاکہ ملک کے دوردراز علاقوں میں کووڈ -19 کے خلا ف جنگ میں مدد فراہم کی جا سکے۔ لہذا ، 26مارچ 2020 سے ہب اینڈ اسپوک لائف لائن خدمات شروع کی گئیں۔ جناب راجیو جین نے لاک ڈاؤن مدت کے دوران شہری ہوابازی کی وزارت کی جانب سے انجام دی گئیں لائف لائن اڑان پہل قدمیوں کا ایک جائزہ پیش کیا۔انہوں نے بتایا کہ لائف لائن اڑان کے تحت 2.7پروازیں کی گئی ہیں۔ یہ پروازیں آئی آر انڈیا، الائنس ایئر، بھارتی فضایہ اور نجی کیریئروں کے ذریعے انجام دی گئی ہیں۔ آئی آر انڈیا اور الائنس ایئر کی جانب سے 154 پروازیں انجام دی گئی ہیں۔ تا حال 418 ٹن سے زائد کارگو کانقل وحمل کیا گیا ہے۔لائف لائن اڑان پروازوں کے ذریعے تا حال 2.45لاکھ کلو میٹر سے زائد فاصلے پر احاطہ کیا گیا ہے۔
ایئر انڈیا، الائنس ایئر، آئی اے ایف اور پرائیویٹ کیریئرس طبی سپلائی سمیت اہم اشیاء بہم پہنچانے کےلئے پروازیں انجام دے رہےہیں اور ان کے تحت شمال مشرقی خطے ، جزائری علاقے اور پہاڑی ریاستوں پر خصوصی توجہ مرکوز کی جا رہی ہے۔ ایئر انڈیااور آئی اے ایف نے بنیادی طور پر جموں و کشمیر، لداخ، شمال مشرق اور دیگر جزائر پر مبنی خطوں کےلئے بنیادی طور پر اشتراک کیا تھا۔ جموں و کشمیر، لداخ اور شمال مشرقی خطے میں پون ہنس لمیٹیڈ سمیت ہیلی کاپٹر خدمات طبی کارگو اور مریضوں کو لانے لے جانے کا کام کر رہی ہے۔
بین الاقوامی شعبے کے تحت چین کے ساتھ ایک ایئر برج قائم کیا گیا ہے، جو 4اپریل 2020 سے نافذالعمل ہوا ہے تاکہ فارما سیوٹیکلس ، طبی سازوسامان اور کووڈ-19 راحت کاری سازوسامان کا نقل وحمل ممکن بنایا جا سکے۔جنوبی ایشیا کے تحت ایئر انڈیا نے کولمبو کو طبی رسدات بہم پہنچائی ہیں۔
ایئر انڈیا نے ممبئی اور لندن کے درمیان 13اپریل 2020 کو 29ٹن پھل اور سبزیاں لندن پہنچائی تھیں اور یہ پرواز اس کی اولین پرواز تھی، جو کِرشی اُڑان پرواز کے تحت انجام دی گئی تھی۔ ساتھ ہی یہ پرواز 15.6ٹن عام قسم کا کارگو سازوسامان واپس لے کر آئی تھی۔ ایئر انڈیا نے ممبئی اور فرینک فرٹ کے درمیان اپنی دوسری پرواز 15اپریل 2020 کو کرشی اڑان پروگرام کےتحت انجام دی تھی، جس کے تحت 27 ٹن موسمی پھل اور سبزیاں فرینک فرٹ لے جائی گئی تھیں اور واپسی میں یہ پرواز 10 ٹن جنرل کارگو لے کر آئی تھی۔
۔۔۔۔۔۔۔۔۔۔۔
م ن۔ک ا۔
U-1781
(Visitor Counter : 103
سائنس اور ٹیکنالوجی کی وزارت
بھارت ڈنمارک نے صاف ستھری ہائیڈروجن سمیت صاف ستھرے ایندھن کے سلسلے میں مل کر کام کرنے سے اتفاق کیا ہے
نئی دہلی،19 جنوری،2022 /بھارت اور ڈنمارک نے 14 جنوری ، 2022 کو ایس اینڈ ٹی کی مشترکہ کمیٹی کی میٹنگ میں صاف ستھری ہائیڈروجن سمیت ، صاف ستھرے ایندھن کے سلسلے میں مشترکہ تحقیق و ترقی کا کام شروع کرنے سے اتفاق کیا ہے۔
مشترکہ کمیٹی نے دونوں ملکوں کے سائنس و ٹکنالوجی اور اختراع کے شعبے میں اہم ترجیحات اور ترقیات پر تبادلۂ خیال کیا جس میں اس ورچوئل میٹنگ کے دوران ماحول دوست تحقیق ، ٹکنالوجی اور اختراع کے شعبوں میں سرمایہ کاری کےلیے مستقبل کی حکمت عملی کے ماحول دوست طور طریقوں پر خصوصی توجہ دی گئی۔
کمیٹی نے مشن کے انداز میں تحقیق ، اختراع اور ٹکنالوجی تیار کرنے کے میدانوں میں دوطرفہ تعاون کے فروغ پر زور دیا ۔ اس میں آب و ہوا اور ماحول دوست تبدیلیوں ، توانائی ، پانی، کچرا، کھانا وغیرہ شامل ہے جیسا کہ ماحول دوست اہم شراکت داری - لائحہ عمل 25-2020 کو منظوری دیتے ہوئے دونوں وزرائے اعظم نے اتفاق رائے کا اظہار کیا تھا۔ انہوں نے شراکت داری کے فروغ کے لیے تین چار ویبینارز منعقد کرنے سے اتفاق کیا اور صاف ستھری ہائیڈروجن سمیت ماحول دوست ایندھن کے سلسلے میں تجاویز کے لیے آواز اٹھائے جانے کو بڑھاوا دینے پر زور دیا۔ مشترکہ کمیٹی نے پچھلی ان دو مشترکہ اپیلوں پر جاری پروجیکٹوں کی پیشکش کا بھی جائزہ لیا جن پر توانائی سے متعلق تحقیق ، پانی ، سائبر فزیکل نظام اور حیاتیاتی وسائل و ثانوی زراعت کے میدانوں میں عمل درآمد کیا جا رہاہے۔
اس میٹنگ کی مشترکہ صدارت حکومت ہند کے سائنس و ٹکنالوجی کے محکمے کے تحت بین الاقوامی تعاون کے مشیر و سربراہ جناب ایس کے وارشنی اور ڈنمارک حکومت کی اعلیٰ تعلیم اور سائنس سے متعلق ڈنمارک کی ایجنسی کے ڈپٹی ڈائریکٹر ڈاکٹر اسٹائن جورگینسن نے کی۔ مشرکہ کمیٹی سے ڈنمارک میں بھارت کی سفیر عزت مآب محترمہ پوجا کپور اور نئی دلی میں ڈنمارک کے سفیر عزت مآب جناب فریڈی سوین نے بھی خطاب کیا۔ بھارت کی طرف سے سائنس و ٹکنالوجی کے محکمے ، بایو ٹکنالوجی کے محکمے ، ارضیاتی علوم کی وزارت اور سائنسی و صنعتی تحقیق کی کونسل کے نمائندوں نے بھی میٹنگ میں شرکت کی۔
۔۔۔
ش ح ۔ اس۔ ت ح ۔
U –541
(Visitor Counter : 144
نوجوانوں کے امور اور کھیل کود کی وزارت
قابل تحسین کھلاڑیوں کو پنشن کے لئے اسپورٹس فنڈ کے تحت 821 کھلاڑی تا عمر پنشن پارہے ہیں: جناب انوراگ ٹھاکر
نئی دہلی، 2/دسمبر 2021 ۔ کھیل کود اور نوجوان کے امور کے وزیر جناب انوراگ ٹھاکر نے آج راجیہ سبھا میں ایک تحریری جواب میں بتایا کہ کھیل کود اور نوجوانوں کے امور کی وزارت ’’قابل تحسین کھلاڑیوں کو پنشن کے لئے اسپورٹس فنڈ‘‘ اسکیم کے تحت ماہانہ پنشن کی شکل میں سبکدوشی کے بعد کھلاڑیوں کو روزی روزگار میں مدد دے رہی ہے۔
اسکیم کے تحت ایسے کھلاڑی جو بھارتی شہری ہیں اور جنھوں نے اولمپک کھیلوں، دولت مشترکہ کھیلوں، ایشیائی کھیلوں اور عالمی کپ / عالمی چمپئن شپ  اور پیرالمپک کھیلوں میں تمغے حاصل کئے ہیں، انھیں تا عمر ماہانہ پنشن دی جارہی ہے۔ پنشن کی یہ رقم 12000 روپئے سے 20000 کے درمیان ہوتی ہےاور یہ پنشن 30 سال کی عمر کو پہنچنے یا سرگرم کھیلوں سے سبکدوش ہونے، ان میں سے جو عمل بعد میں پیش آیا ہو، کے بعد دی جاتی ہے۔ پنشن کی ادائیگی لائف انشورنس کارپوریشن  آف انڈیا کے توسط سے دی جاتی ہے۔ اس سے وزارت ایل آئی سی کو یکمشت کل ادائیگی کرکے انفرادی پنشنرز کے لئے اینوایٹی  خریدتی ہے۔
فی الحال اس اسکیم کے تحت 821 کھلاڑی تا عمر پنشن پارہے ہیں۔
جل شکتی وزارت
گجیندر سنگھ شیخاوت نے رشی کیش اور ہری دوار میں جاری پروجیکٹوں کا معائنہ کیا
نئی دلّی، 13 جون/ مرکزی جل شکتی کے وزیر جناب گجیندر سنگھ شیخاوت نے گزشتہ روز رشی کیش اور ہری دوار میں جاری نمامی گنگے پروجیکٹوں کا معائنہ کیا۔ جناب شیخاوت کو سرائے سیویج ٹریٹمنٹ پلانٹ  سرائے ایس ٹی پی کے منئیچر ماڈل پر دکھا یا گیا، اس کے بعد انہوں نے پلانٹ کا تفصیلی معائنہ کیا، جہاں اہلکاروں نے انہیں پلانٹ کے آپریشنو ں کے ذریعہ معائنہ کرایا۔ انہوں نے گنگا کی صفائی کے قومی مشن کے ڈائرکٹر جنرل  جناب راجیو رنجن مشرا اور ایگزیکٹیو ڈائرکٹر جنرل اشوک کمار کے ہمراہ ایس ٹی پی کے کنٹرول روم کا بھی معائنہ کیا۔
جناب شیخاوت نے زیر تعمیر جگجیت پور ایس ٹی پی کا بھی معائنہ کیا، جس کے اس سال کے آخر تک مکمل ہونے کی امید ہے۔ نمامی گنگے پروگرام کے تحت این ایم سی جی نے چار پروجیکٹ منظور کئے ہیں جن میں سے دو پروجیکٹوں کا تعلق انٹر سیپشن اینڈ ڈائرورژن  کے کاموں سے ہے اور بقیہ دو پروجیکٹ  82 ملین لیٹر یومیہ کی ایس ٹی پی صلاحیت بنانے سے متعلق ہیں۔ 14 ملین لٹر فی دن ایس ٹی پی کا کام حال ہی میں مکمل ہوا ہے اور توقع ہے کہ 68 ملین لیٹر فی دن ایس ٹی پی کی صلاحیت سازی کا کام اگست، 2019 تک پورا ہو جائے گا۔
مزید بر آں، جگجیت پور کے بقیہ 27 ملین لیٹر یومیہ پلانٹ اور سرائے کے 18 ملین لیٹر فی دن پلانٹ کے کام بھی نمامی گنگے پروگرام کے تحت لے لئے گئے ہیں اور توقع ہے کہ یہ کام اگست، 2019 تک مکمل ہو جائیں گے۔ ہری دوار کے پروجیکٹوں کے لئے 426.97 کروڑ روپئے منظور کئے گئے ہیں۔
وزیر موصوف نے ہری دوار کے چاندی گھاٹ پروجیکٹ کا بھی دورہ کیا۔ چاندی گھاٹ پروجیکٹ کا افتتاح فروری میں کیا گیا تھا۔ ہری دوار کے چاندی گھاٹ میں 69.18 کروڑ روپئے کی لاگت سے دریا کے فرنٹ کی ترقی، دریائی تحفظ کا کام، نہانے کے گھاٹ اور انتم سنسکار کے لئے گھاٹ تعمیر کئے گئے ہیں۔
جناب شیخاوت نے رشی کیش کے پرمارتھ نکیتن میں ایک اجتماع سے بھی خطاب کیا۔ انہوں نے اجتماع سے خطاب کرتے ہوئے ہر حال میں پانی کی تاکید کی اور گنگا کی بحالی اور تحفظ کی اہمیت پر زور دیتے ہوئے ہر کسی کو اس تحریک کو ایک اہم جن آندولن میں تبدیل کرنے کی اپیل کی۔
لکڑ گھاٹ کے 6 ایم ایل ڈی سیویج ٹریٹمنٹ پلانٹ کا دورہ کرتے ہوئے وزیر موصوف نے اہلکاروں کو پروجیکٹ کو بر وقت مکمل کرنے کو یقینی بنانے کی تاکید کی۔ نمامی گنگے پروگرام کے تحت، این ایم سی جی نے ڈیزائن، بلڈ، آپریٹ، ٹرانسفر  ماڈل کے تحت منی کی ریتی ڈھل والا میں آئی اینڈ ڈی اور ایس ٹی پی منظور کئے ہیں۔ پروجیکٹ کی پیش رفت جاری ہے اور توقع ہے کہ یہ دسمبر، 2019 تک مکمل ہو جائے گا۔ ان پروجیکٹوں کی تکمیل کے بعد سیویج ٹریٹمنٹ کی کل صلاحیت 6.2 ملین لیٹر یومیہ سے بڑھ کر 12.5 ملین لیٹر یومیہہو جائے گی۔ منی کی ریتی کے پروجیکٹوں کے لئے 80.45 کروڑ روپئے منظور کئے گئے ہیں۔
U. 2458
(Visitor Counter : 53
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو193.28کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوںکے پاس اب بھی19.18کروڑسے زیادہ غیر استعمال شدہ خوراکیں دستیاب ہیں، جن کا استعمال کیا جانا ہے۔
نئی دلّی، یکم مئی، 2022/
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت،ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,93,28,90,965
|
|
دستیاب خوراک
|
|
19,18,32,775
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 193.28کروڑ سے زیادہ ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی19.18کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
وزیراعظم کا دفتر
وزیر اعظم کے دفتر نے مرکزی وزیر جناب جیوتی رادتیہ ایم سندھیا کے ذریعے بھارت میں ہوائی سفر کی جمہوریت کاری پر لکھا ایک مضمون شیئر کیا
وزیر اعظم کے دفتر نے مرکزی وزیر جیوتی را دتیہ ایم سندھیا کے ذریعے بھارت میں ہوائی سفر کی جمہوریت کاری پر لکھے ایک مضمون کو شیئر کیا ہے۔
پی ایم او نے ٹوئٹ کیا:
’’مرکزی وزیر @JM_Scindia ’بھارت میں، ہوائی سفر کی جمہوریت کاری‘ پر لکھتے ہیں۔‘‘
نائب صدر جمہوریہ ہند کا سکریٹریٹ
نائب صدر جمہوریہ نے دشہرے کے موقع پر ملک کے شہریوں کو مبارکباد دی
نئی دہلی،14اکتوبر؍2021:
نائب صدر جمہوریہ جناب ایم وینکیا نائیڈ و نے دشہرے کے موقع پر ملک کے شہریوں کو مبارکباد دی۔اُن کا پیغام اس طرح ہے-
’’دشہرے کے مبارک موقع پر میں اپنے ملک کے تمام شہریوں کو دلی مبارکباد پیش کرتاہوں اور نیک خواہشات کا اظہار کرتاہوں۔
ملک بھر میں روایتی جوش و خروش کے ساتھ منایا جانے والا دشہرے کا تہوار برائی پر اچھائی کی جیت کی علامت ہے۔یہ تہوار ہمیں بھگوان شری رام کے مقدس اور نیک زندگی کی یاد دلاتا ہے اور ان کے ذریعے دکھائے گئے نیکی کے راستے کو اپنانے کےلئے ہماری رہنمائی کرتاہے۔
دشہرا ہمیں یہ یاد دلانے کا موقع ہے کہ ہمیں لگاتار شیطانی طاقتوں کو شکست دینے اور اچھائی و خیرسگالی کو بڑھاوا دینے کی ضرورت ہے۔میں دعا گو ہوں کہ یہ تہوار ملک میں اَمن، مساوات اور خوشحالی لے کر آئے۔‘‘
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے 56 پروفیسرز، ایسوسی ایٹ پروفیسرز اور اسسٹنٹ پروفیسرز سمیت آئی آئی پی اے کے 181 نئے ارکان کو منظوری دی
ڈاکٹر جتیندر سنگھ نے آئی آئی پی اے کی ایگزیکٹو کونسل کی 322ویں میٹنگ کی بطور چیئرمین صدارت کی
ڈاکٹر جتیندر سنگھ نے آئی آئی پی اے احاطہ میں ریڈی ٹو ایٹ فوڈ کے ساتھ کیندریہ بھنڈار کی 101 ویں شاخ کا افتتاح کیا
سائنس و ٹکنالوجی کی وزارت میں مرکزی وزیر مملکت  ، وزیر اعظم کے دفتر میں وزیر مملکت، خلا اور ایٹمی توانائی ،
عملے، عوامی شکایات ، پنشن ڈاکٹر جتیندر سنگھ نے، جو انڈین انسٹی ٹیوٹ آف پبلک ایڈمنسٹریشن  کے نیشنل چیئرمین بھی ہیں، آج آئی آئی پی اے کے 181 نئے ممبران کو منظوری دی جن میں 56 پروفیسرز، ایسوسی ایٹ پروفیسرز اور اسسٹنٹ پروفیسرز شامل ہیں۔
آئی آئی پی اے کی ایگزیکٹو کونسل کی 322 ویں میٹنگ کی صدارت کرتے ہوئے ڈاکٹر جتیندر سنگھ نے کہا کہ انہوں نے نومبر 2021 میں ملازمت کررہے افسران کے لیے آئی آئی پی اے کی رکنیت کھولنے کا فیصلہ کیا تھا، جو پہلے صرف سبکدوش افسران کے لیے مخصوص تھی، اس کے بعد سے ابھی تک اس میں 700 سے زیادہ ارکان رجسٹرڈ ہیں۔
ڈاکٹر جتیندر سنگھ نے اس بات پر مسرت کا اظہار کیا کہ مختلف عمر کے لوگوں کے علاوہ اس میں نئے رکن کے طور پر الائیڈ، ڈیفنس سروسز، اکیڈمک اور پیشہ ورانہ شعبوں سے بھی لوگ آ رہے ہیں۔ انہوں نے آئی پی اے کی علاقائی شاخوں سے درخواست کی کہ وہ آئی پی اے میں کوالٹی افرادی قوت کو شامل کرنے کے لیے رکنیت کی مہم کو رفتار دیں۔
اس سے پہلے ڈاکٹر جتیندر سنگھ نےآئی آئی پی اے احاطہ میں کیندریہ بھنڈر کی 101 ویں شاخ کا افتتاح کیا، جس میں مختلف طرح ریڈی ٹو ایٹ فوڈ اور ایک ’کرم یوگی دوار‘ بھی شامل ہے۔ انہوں نے کہا کہ کیندریہ بھنڈار جو 2014 میں خسارے میں چل رہا تھا اور اسے بند کرنے کے لیے ایک دستاویز بھی لائی گئی تھی لیکن مودی حکومت نے اسے پوری طرح سے نئی شکل فراہم کی ہے۔
ڈاکٹر جتیندر سنگھ نے اطلاع دی کہ کوآپریٹو کاروبار جو صرف 750 کروڑ روپے کا تھا، اس میں 500 فیصد سے زیادہ کا اضافہ ہوا اور اب یہ 4000 کروڑ روپے کا کاروبار کر رہا ہے۔
ڈاکٹر جتیندر سنگھ نے ایگزیکٹو کونسل کے اراکین سے اس خیال پر غور کرنے کی درخواست کی کہ ہر ریاستی شاخ کی سرگرمیوں کے لیے ایک کیلنڈر تیار کیا جانا چاہیے کیونکہ آئی آئی پی اے کا مینڈیٹ خاص طورسے اکیڈمک ہے۔
ڈاکٹر جتیندر سنگھ نے اس بات پر بھی اطمینان کا اظہار کیا کہ ادارہ روزانہ عوامی سپلائی کے چیلنجوں کا سامنا کرنے والے فیلڈ میں کام کررہے افسران کے لیے جلد ہی بہترحکمرانی کا ایک مینوئل جاری کرے گا۔ انہوں نے اسے بہترحکمرانی کا پوری طرح سے نمونہ قرار دیا ۔
ڈاکٹر جتیندر سنگھ کو 12 اکتوبر 2022 کو منعقدہوئی ایگزیکٹو کونسل کی 321 ویں میٹنگ کی کارروائیوں سے باخبر کرایا گیا۔ آئی آئی پی اے کی ایگزیکٹو کونسل میں نائب صدر جمہوریہ جناب جگدیپ دھنکھڑاس کے صدر اور مرکزی وزیر ڈاکٹر جتیندر سنگھ چیئرمین ہیں۔
میٹنگ میں آئی آئی پی اے کی ایگزیکٹو کونسل کے ممبران بھی شامل ہوئے جن میں چھتیس گڑھ کے سابق گورنر جناب شیکھر دت، ایل بی ایس این اے اے کے ڈائریکٹر شرینواس آر کٹیتھلا، جناب ٹی ایم وجے بھاسکر، جناب ٹی کالیبن، جناب کے کے سیٹھی، آئی آئی پی اے کے ڈائریکٹر جنرل اور رکن سکریٹری، ایگزیکٹو کونسل اور جناب امیتابھ رنجن، رجسٹرار، آئی آئی پی اے بھی شامل ہیں۔ اس میٹنگ میں کئی علاقائی شاخوں نے بھی ورچوئل طریقہ سے حصہ لیا۔
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال – 335واں دن
بھارت نے کووڈ-19 سے بچاؤکے کُل 136کروڑ سے زیادہ ٹیکے لگا کر ایک اہم سنگ میل طے کیا ہے
آج شام 7:00 بجے تک 62 لاکھ سے زیادہ ویکسین خوراک دی گئی
بھارت میں آج کووڈ-19 ٹیکہ کاری کی مجموعی تعداد136 کروڑ سےتجاوز کرگئی۔ آج شام 7 بجے تک62لاکھ سے زیادہٹیکے لگائے جاچکے ہیں۔ حتمی رپورٹ دیر رات گئے ملنے تک یومیہ ٹیکہ کاری کی تعداد میں اضافہ ہونےکا امکان ہے۔
ٹیکے لگوانے والوں کی مجموعی تعداد درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
لگائے گئے ٹیکوں کی مجموعی تعداد
|
|
طبی کارکنان
|
|
پہلی خوراک
|
|
10385947
|
|
دوسری خوراک
|
|
9628277
|
|
صف اول کے کارکنان
|
|
پہلی خوراک
|
|
18383625
|
|
دوسری خوراک
|
|
16740631
|
|
18 سے 44 سال کی عمر کے افراد
|
|
پہلی خوراک
|
|
483688375
|
|
دوسری خوراک
|
|
284620359
|
|
45 سے 59 سال کی عمر کے افراد
|
|
پہلی خوراک
|
|
190824801
|
|
دوسری خوراک
|
|
137468574
|
|
60 برس سے زیادہ عمر والے افراد
|
|
پہلی خوراک
|
|
119258336
|
|
دوسری خوراک
|
|
88103047
|
|
دی گئی پہلی خوراک کی مجموعی تعداد
|
|
822541084
|
|
دی گئی دوسری خوراک کی مجموعی تعداد
|
|
536560888
|
|
میزان
|
|
1359101972
ٹیکہ کاری کے عمل میں آج کی حصولیابیاں حسب ذیل ہیں، جنہیں آبادی کے ترجیحی گروپ کی بنیاد پر تقسیم کیاگیا ہے۔
|
|

|
|
طبی کارکنان
|
|
پہلی خوراک
|
|
65
|
|
دوسری خوراک
|
|
5734
|
|
صف اول کے کارکنان
|
|
پہلی خوراک
|
|
94
|
|
دوسری خوراک
|
|
11521
|
|
18 سے 44 سال کی عمر کے افراد
|
|
پہلی خوراک
|
|
982332
|
|
دوسری خوراک
|
|
3498540
|
|
45 سے 59 سال کی عمر کے افراد
|
|
پہلی خوراک
|
|
223956
|
|
دوسری خوراک
|
|
938222
|
|
60 برس سے زیادہ عمر والے افراد
|
|
پہلی خوراک
|
|
134216
|
|
دوسری خوراک
|
|
495592
|
|
دی گئی پہلی خوراک کی مجموعی تعداد
|
|
1340663
|
|
دی گئی دوسری خوراک کی مجموعی تعداد
|
|
4949609
|
|
میزان
|
|
6290272
ملک میں آبادی کے کمزور ترین طبقوں کو کووڈ-19 سے محفوظ رکھنے کے لئے ٹیکہ کاری کا عمل ایک وسیلہ ہے۔جس کا اعلی ترین سطح پر مسلسل جائزہ لیاجاتا ہے اور نگرانی کی جاتی ہے۔
سٹرک ٹرانسپورٹ اور شاہراہوں کی وزارت
قومی شاہراہوں سے متعلق بھارت کی اتھارٹی کے تحت سرمایہ کاری سے متعلق اطلاعاتی ٹیکنالوجی آئی این وی ۔ آئی ٹی نے بڑے ادارہ جاتی سرمایہ کاروں کو راغب کیا ہے
قومی شاہراہوں سے متعلق بھارت کی اتھارٹی  کے پاس سرمایہ کاری سے متعلق بھارت کی پائپ لائن کا سب سے بڑا حصہ ہے۔ اس سلسلے میں اپنی آئی این وی ۔ آئی ٹی یعنی سرمایہ کاری سے متعلق اطلاعاتی ٹیکنالوجی کا اعلان کرتے ہوئے خوشی محسوس ہورہی ہے۔ ابتدا میں سرمایہ کاری سے متعلق اطلاعاتی ٹیکنالوجی کا مجموعی طور پر 390 کلو میٹر طویل، پانچ زیر عمل ٹول روڈ کا ایک پورٹ فولیو ہوگا۔ اس میں بعد میں مزید سڑکوں کا اضافہ کرنے کا پروگرام ہے۔ یہ سڑکیں گجرات، کرناٹک، راجستھان اور تلنگانہ ریاستوں میں واقع ہیں۔
قومی شاہراہوں سے متعلق بھارت کی اتھارٹی نے ان سڑکوں کے لئے 30 سال تک کی نئی رعایتوں کو منظوری دی ہے۔ ان اثاثوں کی طویل مدتی خصوصیات کے پیش نظر سرمایہ کاری سے متعلق اطلاعاتی ٹیکنالوجی کی یونٹس کو بین الاقوامی اور گھریلو سرمایہ کاروں کے لئے پیش کیا گیا ہے۔ یہ یونٹس سیبی سرمایہ کاری سے متعلق اطلاعاتی ٹیکنالوجی کے ضابطوں مجریہ 2014 کے تحت نجی طور پر جاری کئے جانے کے وسیلے کے تحت 101 روپے فی یونٹ کے بالائی قدر کے دائرے میں جاری کئے گئے ہیں۔
ان یونٹس کو نیشنل اسٹاک ایکسچنج  اور بامبے اسٹاک ایکسچنج  میں کاروبار کےلئے لسٹ کیا جائے گا۔
قومی شاہراہوں سے متعلق بھارت کی اتھارٹی۔ سرمایہ کاری سے متعلق اطلاعاتی ٹیکنالوجی نے اینکر یعنی استقامت پیدا کرنے والے سرمایہ کاروں کے طور پر کناڈا پنشن پلان انویسٹمنٹ بورڈ اور اونٹا ریو ٹیچرس پنشن پلان بورڈ نامی دو بین الاقوامی پنشن فنڈس کو راغب کیا ہے۔ یہ دونوں فنڈز کل یونٹس کے پچیس پچیس فیصد یونٹس حاصل کریں گے۔ بقیہ یونٹس کو پنشن فنڈس، بیمہ کمپنیوں، میوچول فنڈس، بینک اور مالیاتی اداروں پر مشتمل گھریلو ادارہ جاتی سرمایہ کاروں کے ایک متنوع گروپ کےلئے پیش کیا جائے گا۔ قومی شاہراہوں سے متعلق بھارت کی اتھارٹی نے سرمایہ بہم پہنچانے سے متعلق قومی پائپ لائن کےلئے مختلف النوع ترقی یاتہ سرمایہ کاروں کو راغب کرنے سے متعلق اپنی زبردست صلاحیت کا مظاہرہ کیا۔
پانچ سڑکوں کے ابتدائی پورٹ فولیو کی کل کاروباری مالیت 8011.52 کروڑ روپے آنکی گئی ہے ۔ قومی شاہراہوں سے متعلق بھارت کی اتھارٹی۔ سرمایہ کاری سے متعلق اطلاعاتی ٹیکنالوجی اسسٹنٹ بینک آف انڈیا، ایکسز بینک اور بینک آٖ مہاراشٹر سے 2000 کروڑ روپے کا قرض حاصل کرکے اس کےلئے فنڈ فراہم کررہا ہے۔ بقایا رقم کے لئے بین الاقوامی اور گھریلو ادارہ جاتی سرمایہ کاروں اور سرپرست کی حیثیت سے قومی شاہراہوں سے متعلق بھارت کی اتھارٹی کو 6011.52 کروڑ روپے کے یونٹس جاری کرکے فنڈس فراہم کیا جارہا ہے۔
سڑک ٹرانسپورٹ اور شاہراہوں کی وزارت کے سکریٹری اور قومی شاہراہوں سے متعلق بھارت کی اتھارٹی کے چیئرمین جناب گری دھرارمانے نے کہا ’’ہمیں کوشی ہے کہ قومی شاہراہوں سے متعلق بھارت کی اتھارٹی ۔ سرمایہ کاری سے متعلق اطلاعاتی ٹیکنالوجی میں سرمایہ کاری کے لئے دو اینکر سرمایہ کاروں- کناڈا کے پنشن پلان انویسٹمنٹ بورڈ اور اونٹاریو ٹیچرس پنشن پلان بورڈ اور دیگر معروف گھریلو سرمایہ کاروں کا خیر مقدم کرتےہیں۔ اس سرمایہ کاری سے متعلق اطلاعاتی ٹیکنالوجی کی کامیابی، ملک میں عالمی معیار کا بنیادی ڈھانچہ تعمیر کرنے سے متعلق عزت مآب وزیراعظم جناب نریندر مودی کے ویژن کے حصول میں دور رس اثرات کی حامل ہوگی‘‘۔
۔۔۔۔۔۔۔۔۔۔۔
ش ح۔ع م ۔ن ا۔
U- 12550
(Visitor Counter : 113
صدر جمہوریہ کا سکریٹریٹ
صدر جمہوریہ ہند نے راجگیر میں وشوشانتی استوپا کی گولڈن جوبلی یادگاری تقریب سے خطاب کیا
نئی دہلی۔25؍اکتوبر۔صدر جمہوریہ ہند جناب رام ناتھ کووند نے آج بہار کے راجگیر میں وشوشانتی استوپا کی گولڈن جوبلی تقریب سے خطاب کیا۔
اس موقع پر خطاب کرتے ہوئے صدر جمہوریہ نے کہا کہ وشوشانتی استوپا اتحاد ، امن اور عدم تشدد کی ایک علامت ہے۔ اس کے پیغام میں آفاقی گونج ہے جو ثقافتوں ، مذاہب او رجغرافیہ سے بالا تر ہے۔ یہ جاپان او رہندوستان کی امن پسند جمہوریتوں کے درمیان پائیدار شراکت داری اور وسیع امداد باہمی کی عکاس بھی ہے۔
صدر جمہوریہ نے کہا کہ بدھ کے آٹھ گنا راستے نے نہ صرف یہ کہ دنیا بھر کے روحانی منظرنامے کو بدلا بلکہ اخلاقی اور پائیدار معاشرتی ، سیاسی اور تجارتی طریقوں کی حوصلہ افزائی بھی کی۔ بدھ کی اپیل دنیا بھر میں بدھ ازم کے پانچ سو ملین پیروکاروں سے کہیں زیادہ ہے۔ صدر نے کہا کہ بدھ کے نظریات سے بڑی تعداد میں لوگوں کوجوڑنے کی ضرورت ہے۔ بدھ سے متعلق مقامات پرہیریٹیج سیاحت کو فروغ دینا لوگو ں بالخصوص نوجوانوں کو بدھ ازم کی روح کی طرف راغب کرنے کا ایک مؤثر طریقہ ہے۔
صدر جمہوریہ نے کہا کہ امن ترقی کے لئے ایک لازمی پیشگی شرط ہے۔بدھ کی تبلیغ کے جوہر نے باہر سے امن کے حصول کیلئے پیشگی شرط کے طور پر امن پر زور دیا ہے۔ روحانیت ، امن اور ترقی ایک دوسرے کو تقویت بخشتی ہیں۔ تنازعہ ، ہنگامہ آرائی اور کم ترقی سے بھی ایک دوسرے کو تقویت ملتی ہے۔ انہوں نے غربت اور تنازعہ کو کم کرنے کیلئے اہم ذرائع کے طور پر امن اور ہم آہنگی کو فروغ دینے کیلئے شرکاء سے اپیل کی۔
۔۔۔۔۔۔۔۔۔۔۔۔۔۔۔۔۔۔۔۔۔۔
U- 4770
(Visitor Counter : 67